Η **Ένωση Αθέων** (αγγλ. Atheist Union of Greece) είναι μη κερδοσκοπικό σωματείο αφοσιωμένο στην προάσπιση των δικαιωμάτων των Ελλήνων άθεων, τον διαχωρισμό εκκλησίας - κράτους και την εκκοσμίκευση της πολιτείας. Εδρεύει στην Αθήνα, έχοντας χιλιάδες μέλη από όλη την Ελλάδα και το εξωτερικό.

Αρχές λειτουργίας και διοίκηση
------------------------------

Η Ένωση Αθέων ιδρύθηκε το 2010 από εθελοντές. Από το 2012, είναι νομικά αναγνωρισμένο σωματείο, με δικαστικά εγκεκριμένο καταστατικό λειτουργίας. Δεν υιοθετεί καμία πολιτική, κομματική, θρησκευτική ιδεολογία και χρηματοδοτείται από τις εισφορές και δωρεές των μελών της. Διοικείται από αιρετή πενταμελή γραμματεία, και οι αποφάσεις λαμβάνονται από τη γενική συνέλευση των μελών της.

Δράση
-----

Η Ένωση Αθέων οργανώνει δράσεις ενημέρωσης του κοινού, καταθέτει αιτιολογημένα αιτήματα στο ελληνικό κράτος σχετικά με τη διασφάλιση των δικαιωμάτων των Ελλήνων αθέων (απαλλαγή από το μάθημα των θρησκευτικών, παύση καταγραφής θρησκεύματος από δημόσια έγγραφα, πολιτική ορκωμοσία (όπως απορρέουν από τις ευρωπαϊκές οδηγίες και το Σύνταγμα), αδειοδότηση αποτεφρωτηρίου), εκδίδει δελτία τύπου προς ενημέρωση της ελληνικής κοινότητας αθέων καθώς και συμμετέχει σε σχετικές διαβουλεύσεις της Ευρωπαϊκής Ένωσης. Τέλος, ενημερώνει το κοινό για τα δικαιώματα του, διαθέτοντας ενημερωτικό υλικό και εξειδικευμένη νομική πληροφορία, για τα ζητήματα που άπτονται των στόχων της.

Τον Απρίλιο του 2015 η Ένωση Αθέων οργάνωσε διάλεξη με τον Ρίτσαρντ Ντόκινς για πρώτη φορά στην Αθήνα. Ο Ντοκινς υπέγραψε βιβλία και απάντησε σε ερωτήσεις κοινού που είχαν συγκεντρωθεί από την Ένωση Αθέων. Η εκδήλωση είχε εντυπωσιακή προσέλευση, με τεράστια ουρά κόσμου να περιμένει να μπει στην αίθουσα.

Τον Μάρτιο του 2016 η Ένωση Αθέων οργάνωσε την επιστημονική διάλεξη «Επιστήμη και Θρησκεία» με τον καθηγητή Ψυχολογίας  Γιώργο Παξινό καθώς και τους Δημήτρη Πλατή και Σπύρο Σφενδουράκη.

Τον Μάρτιο του 2017 η Ένωση Αθέων οργάνωσε την επιστημονική ημερίδα «Κράτος και Εκκλησία: Προσεγγίσεις» στο Πάντειο Πανεπιστήμιο με τη συμμετοχή έγκριτων νομικών όπως ο Μιχαήλ Σταθόπουλος και Πηνελόπη Φουντεδάκη.

Τον Σεπτέμβριο του 2018 η Ένωση Αθέων προσέφυγε στο Συμβούλιο της Επικρατείας εναντίον της καταγραφής του θρησκεύματος στα απολυτήρια Γυμνασίου και Λυκείου. Επίσης, προσέφυγε στην Αρχή Προστασίας Δεδομένων Προσωπικού Χαρακτήρα για το ίδιο θέμα. Τον Σεπτέμβριο του 2019, εκδόθηκε σχετική απόφαση η οποία διατάζει το υπουργείο να τερματίσει την καταγραφή θρησκεύματος στα απολυτήρια σπουδών.

Τον Μάρτιο του 2021, με αφορμή τα 200 χρόνια από την Ελληνική Επανάσταση, οργάνωσε την διαδικτυακή εκδήλωση «1821, Ο ρόλος της εκκλησίας στην Επανάσταση».

Τον Δεκέμβριο του 2022 η Ένωση Αθέων οργάνωσε την επιστημονική ημερίδα «Παιδεία και Θρησκεία» στο Πάντειο Πανεπιστήμιο με τη συμμετοχή δεκαπέντε και πλέον εισηγητών. Μεταξύ άλλων ήταν ο Νικόλαος Φίλης, ο Πέτρος Τατσόπουλος, ο Γρηγόρης Βαλλιανάτος και η Πηνελόπη Φουντεδάκη.

Το 2022 προσέφυγε εκ νέου στο Συμβούλιο της Επικρατείας, μαζί με οικογένειες μαθητών, εναντίον της Κοινής Υπουργικής Απόφασης Απαλλαγής από το Μάθημα των Θρησκευτικών επειδή υποχρεώνει σε αποκάλυψη θρησκευτικών πεποιθήσεων. Το ΣτΕ δίκασε την προσφυγή τον Μάρτιο του 2023, ενώ η απόφαση αναμένεται.

Παράλληλα, έχει πολυετή ανθρωπιστική δράση διατηρώντας τη μόνιμη εκστρατεία «Κάνε Καλό Χωρίς θεό!» η οποία περιλαμβάνει μαζικές αιμοδοσίες, καθώς και συλλογή ειδών πρώτης ανάγκης (τροφίμων, φαρμάκων και ιματισμού) και διανομής τους σε ανθρωπιστικές οργανώσεις.

Δείτε επίσης
------------

* Αθεϊσμός
* Ανθρωπισμός
* Κοσμικισμός

Παραπομπές
----------

1. 1 2  «Καταστατικό». *Ένωση Αθέων*. 21 Μαΐου 2011. Ανακτήθηκε στις 4 Αυγούστου 2023.
2. ↑  
«Κάποιοι δεν πιστεύουν σε κανένα θεό και είναι δικαίωμά τους». *Lifo.gr*. 1 Δεκεμβρίου 2021. Ανακτήθηκε στις 13 Ιανουαρίου 2023.
3. ↑  «Και εγένετο... Ένωση Αθέων» Το Βήμα 19 Νοεμβρίου 2010, εκδ. ηλεκτρονική: 06:45 (ανακτήθηκε: Κυριακή 13 Μαΐου 2012)
4. ↑  Εφημερίδα Εστία, έντυπη έκδοση, φύλλο 2ας Νοεμβρίου 2012
5. ↑  «Δράσεις». *Ένωση Αθέων*. 21 Μαΐου 2011. Αρχειοθετήθηκε από το πρωτότυπο στις 4 Αυγούστου 2023. Ανακτήθηκε στις 4 Αυγούστου 2023.
6. 1 2 3 4  «Δεν έχουν τον θεό τους» Ελευθεροτυπία Δευτέρα 28 Φεβρουαρίου 2011, έντυπη έκδοση (ανακτήθηκε: Κυριακή 13 Μαΐου 2012)
7. ↑  «Αποτεφρωτήριο στην Ελλάδα ζητούν οι "Άθεοι"» Πρώτο Θέμα 17 Μαρτίου 2012, (ανακτήθηκε: Παρασκευή 4 Αυγούστου 2022)
8. ↑  «Καταστατικό». *Ένωση Αθέων*. 21 Μαΐου 2011. Ανακτήθηκε στις 4 Αυγούστου 2023.
9. ↑  Επιστολή στην Ομάδα Εργασίας Άρθρου 29 (Προστασία Προσωπικών Δεδομένων) της Ευρωπαϊκής Ένωσης Ευρωπαϊκή Ένωση, Δημόσια Διαβούλευση για τα Δεδομένα Προσωπικού Χαρακτήρα
10. ↑  «Ο Ρίτσαρντ Ντόκινς, διάσημος επιστήμονας και συγγραφέας, έρχεται πρώτη φορά στην Ελλάδα». *in.gr*. 20 Απριλίου 2015. Ανακτήθηκε στις 4 Αυγούστου 2023.
11. ↑  Φωκά-Καβαλιεράκη, Γιούλη. «Τι είπε ο Ρίτσαρντ Ντώκινς στην Αθήνα». *booksjournal.gr*. Ανακτήθηκε στις 4 Αυγούστου 2023.
12. ↑  Ένα απόγευμα με τον Ρίτσαρντ Ντόκινς Πηγή: Protagon.gr
13. ↑  «"Επιστήμη και Θρησκεία", συν-διάλεξη 25-03-2016». *Ένωση Αθέων*. 1 Μαρτίου 2016. Ανακτήθηκε στις 4 Αυγούστου 2023.
14. ↑  «Ημερίδα: "Κράτος και Εκκλησία: Προσεγγίσεις"». *Ένωση Αθέων*. 17 Φεβρουαρίου 2017. Ανακτήθηκε στις 4 Αυγούστου 2023.
15. ↑  «Προσφυγή στο ΣτΕ για το θρήσκευμα στα απολυτήρια από την Ένωση Αθέων - LiFO». *www.lifo.gr*. 20 Σεπτεμβρίου 2018. Ανακτήθηκε στις 4 Αυγούστου 2023.
16. ↑  Μουστάκα, Μίνα (4 Σεπτεμβρίου 2019). «Απόφαση - σταθμός για την αναγραφή του θρησκεύματος στα σχολεία». *in.gr*. Ανακτήθηκε στις 4 Αυγούστου 2023.
17. ↑  Νικολάου, Θοδωρής· Τουμπέκης, Παύλος (24 Μαρτίου 2021). «Η Ένωση Αθέων, ο Ιερώνυμος και ο Ρόλος της Εκκλησίας στην Επανάσταση». Ανακτήθηκε στις 4 Αυγούστου 2023.
18. ↑  Αμπουχάνης, Παντελής (1 Δεκεμβρίου 2022). «Ένωση Αθέων: Ημερίδα με θέμα «Παιδεία και Θρησκεία» στο Πάντειο Πανεπιστήμιο». Ανακτήθηκε στις 4 Αυγούστου 2023.
19. ↑  Το υπουργείο Παιδείας ως ουρά της Εκκλησίας στο ΣτΕ για την απαλλαγή από τα θρησκευτικά
20. ↑  «Κάνε καλό χωρίς θεό!». *Ένωση Αθέων*. 14 Ιουνίου 2012. Ανακτήθηκε στις 4 Αυγούστου 2023.

Εξωτερικοί σύνδεσμοι
--------------------

* Ένωση Αθέων